ಗೋಕುಲ ೨೦೦೯ ರ ಕನ್ನಡ ಭಾಷೆಯ ಹಾಸ್ಯ ಚಲನಚಿತ್ರವಾಗಿದ್ದು, ಇದನ್ನು ಪ್ರಕಾಶ್ ಬರೆದು ನಿರ್ದೇಶಿಸಿದ್ದಾರೆ ಮತ್ತು ಸಹ-ನಿರ್ಮಾಣ ಮಾಡಿದ್ದಾರೆ. ಇದರಲ್ಲಿ ವಿಜಯ್ ರಾಘವೇಂದ್ರ, ಯಶ್, ಪೂಜಾ ಗಾಂಧಿ, ಪವನ್ ಮತ್ತು ನಕ್ಷತ್ರ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ನಟಿ ರಾಗಿಣಿ ದ್ವಿವೇದಿ ಐಟಂ ಸಾಂಗ್‌ನಲ್ಲಿ ವಿಶೇಷ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಸಂಗೀತವನ್ನು ಮನೋಮೂರ್ತಿ ರಚಿಸಿದ್ದಾರೆ ಮತ್ತು ಸತ್ಯ ಹೆಗ್ಡೆ ಅವರ ಛಾಯಾಗ್ರಹಣವಿದೆ. ಚಲನಚಿತ್ರವನ್ನು ೨೭ ನವೆಂಬರ್ ೨೦೦೯ ರಂದು ಬಿಡುಗಡೆ ಮಾಡಲಾಯಿತು. == ಕಥಾವಸ್ತು == ಚಿತ್ರವು ನಾಲ್ವರು ಅನಾಥರು ಒಟ್ಟಾಗಿ ಉತ್ಸಾಹಭರಿತ ಜೀವನವನ್ನು ನಡೆಸಲು ಮತ್ತು ಹಣ ಮಾಡಲು ಯೋಜಿಸುವ ಕಥೆಯನ್ನು ಹೊಂದಿದೆ. ಇವರು ವೃದ್ಧ ದಂಪತಿಯ ಮನೆಗೆ ನುಗ್ಗಿ ಅವರ ಮಕ್ಕಳೆಂಬ ನೆಪದಲ್ಲಿ ಆಸ್ತಿಯನ್ನು ದೋಚಲು ಯತ್ನಿಸುತ್ತಾರೆ. ದಿನ ಕಳೆದಂತೆ ಪರಿಸ್ಥಿತಿ ತುಂಬಾ ಭಾವನಾತ್ಮಕವಾಗಿ ಬದಲಾಗುತ್ತದೆ ಮತ್ತು ಅವರು ದಂಪತಿಗಳಿಗೆ ತುಂಬಾ ಹತ್ತಿರವಾಗುತ್ತಾರೆ. == ತಾರಾಗಣ == ರಾಜ ಆಗಿ ವಿಜಯ್ ರಾಘವೇಂದ್ರ ಎನ್.ರಾಜ ಆಗಿ ಯಶ್ ಲೀಲಾ ಪಾತ್ರದಲ್ಲಿ ಪೂಜಾ ಗಾಂಧಿ ಪವನ್, ಗುರು ಆಗಿ ಶಂಕರ್ ಪಾತ್ರದಲ್ಲಿ ರಾಘವೇಂದ್ರ ರಾಜ್ ಮಾಲಾ ಆಗಿ ನಕ್ಷತ್ರ ಶ್ರೀನಿವಾಸ ಮೂರ್ತಿ ಸುಮಿತ್ರಾ ರವಿ ಕಾಳೆ ಕೋಟೆ ಪ್ರಭಾಕರ್ ಐಟಂ ಹಾಡಿನಲ್ಲಿ ರಾಗಿಣಿ ದ್ವಿವೇದಿ == ಧ್ವನಿಮುದ್ರಿಕೆ == ಚಿತ್ರದ ಸಂಗೀತವನ್ನು ಮನೋ ಮೂರ್ತಿ ಸಂಯೋಜಿಸಿದ್ದಾರೆ. ಆಡಿಯೋ ಆಲ್ಬಂ ಅನ್ನು ಸೆಪ್ಟೆಂಬರ್ ೨೦೦೯ ರಲ್ಲಿ ಬಿಡುಗಡೆ ಮಾಡಲಾಯಿತು. == ಪ್ರತಿಕ್ರಿಯೆ == === ವಿಮರ್ಶಾತ್ಮಕ ಪ್ರತಿಕ್ರಿಯೆ === ಟೈಮ್ಸ್ ಆಫ್ ಇಂಡಿಯಾದ ವಿಮರ್ಶಕರು ಚಿತ್ರಕ್ಕೆ ೫ರಲ್ಲಿ ೩ ಸ್ಟಾರ್‌ಗಳನ್ನು ನೀಡಿದ್ದಾರೆ ಮತ್ತು "ವಿಜಯ ರಾಘವೇಂದ್ರ, ಯಶ್, ಪವನ್ ಮತ್ತು ರಘುರಾಜ್ ಅದ್ಭುತವಾಗಿದ್ದಾರೆ ಆದರೆ ಪೂಜಾ ಗಾಂಧಿ ಅವರ ಪಾತ್ರಕ್ಕೆ ಜೀವ ತುಂಬಿದ್ದಾರೆ. ಸುಮಿತ್ರಾ, ಶ್ರೀನಿವಾಸಮೂರ್ತಿ ಮತ್ತು ರವಿ ಕಾಳೆ ತಮ್ಮ ಪಾತ್ರಗಳಿಗೆ ನ್ಯಾಯ ಸಲ್ಲಿಸಿದ್ದಾರೆ. ಸತ್ಯ ಹೆಗಡೆಯವರ ಛಾಯಾಗ್ರಹಣ ಅಮೋಘವಾಗಿದ್ದರೆ, ಮನೋಮೂರ್ತಿಯವರ ಸಂಗೀತ ಚೆನ್ನಾಗಿದೆ" ಎಂದು ಬರೆದಿದ್ದಾರೆ. ಡೆಕ್ಕನ್ ಹೆರಾಲ್ಡ್‌ನ ವಿಮರ್ಶಕರೊಬ್ಬರು ಹೀಗೆ ಬರೆದಿದ್ದಾರೆ "ತಂದೆ-ತಾಯಿಯರ ಪ್ರೇಮದ ಥೀಮನ್ನು ಪ್ರಬುದ್ಧವಾಗಿ ನಿರ್ವಹಿಸಲಾಗಿದೆ. ಅಂತೆಯೇ, ವಸ್ತ್ರ ವಿನ್ಯಾಸವು ಪ್ರತಿ ಪಾತ್ರದ ನಿರಂತರತೆಯನ್ನು ಹಾಳು ಮಾಡದಿರುವುದು ಉಲ್ಲೇಖಾರ್ಹವಾಗಿದೆ. ನೃತ್ಯ ಸಂಯೋಜನೆಯು ತುಂಬಾ ಚೆನ್ನಾಗಿದೆ , ಈಗ ಗೋಕುಲಕ್ಕೆ ಹೋಗುವ ಸಮಯ". ಬೆಂಗಳೂರು ಮಿರರ್‌ನ ವಿಮರ್ಶಕರೊಬ್ಬರು ಹೀಗೆ ಬರೆದಿದ್ದಾರೆ "ಇದು ಚಿತ್ರಕಥೆಯನ್ನು ಸರಿಯಾಗಿ ಬಳಸಿಕೊಳ್ಳುವಲ್ಲಿ ಹಿಂದೆ ಬಿದ್ದಿರುವ, ಉತ್ತಮ ಉದ್ದೇಶದ ಚಿತ್ರವಾಗಿದೆ. ಒಂದು ಉದಾಹರಣೆಯೆಂದರೆ ಶ್ರೀನಿವಾಸ್ ಮೂರ್ತಿ ನಟಿಸಿದ ಮುದುಕನ ಪಾತ್ರ ಒಮ್ಮೆ ವಿಧಾನಸೌಧದ ಮುಂದೆ ಪ್ರತಿಭಟಿಸಿ ತನ್ನ ಮನೆಯನ್ನು ಉಳಿಸಿಕೊಂಡಿದ್ದಾಗಿ ಹೇಳುತ್ತದೆ. ಈ ಘಟನೆಯು ಕೇವಲ ಒಂದು ಒಳ್ಳೆಯ ದೃಶ್ಯದ ಬದಲಾಗಿ ಕೇವಲ ಒಂದು ಸಂಭಾಷಣೆಯಾಗಿದೆ." == ಬಾಕ್ಸ್ ಆಫೀಸ್ ಪ್ರದರ್ಶನ == ಈ ಚಿತ್ರವು ಕರ್ನಾಟಕದ ಪ್ರಮುಖ ಕೇಂದ್ರಗಳಲ್ಲಿ ೫೦-ದಿನಗಳನ್ನು ಯಶಸ್ವಿಯಾಗಿ ಪೂರೈಸಿ ಬಾಕ್ಸ್ ಆಫೀಸ್ ಹಿಟ್ ಆಯಿತು. == ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು == == ಉಲ್ಲೇಖಗಳು == == ಬಾಹ್ಯ ಕೊಂಡಿಗಳು == ಗೋಕುಲ @ ಐ ಎಮ್ ಡಿ ಬಿ